53. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ ΕΡΓ ΑΣΙΑΣ Αριθ.53119 της 14 Νοεμ. /16 Δεκ. 1986 (ΦΕΚ Β΄ 877) Καθορισμός ύψους στεγαστικής συνδρομής και ύψους επιτοκίων για δικαιούχους ΟΕΚ, δανειοδοτούμενους κατά τις διατάξεις του Νόμ. 1641/86. Έχοντας υπόψη: 1.Τις διατάξεις του Νομ. 1641/86 (ΦΕΚ 122 τ.Α΄ της 11.8.1986) για τα «μικτά δανειοδοτικά στεγαστικά προγράμματα του Οργανισμού Εργατικής Κατοικίας και άλλες διατάξεις» , άρθρ. 13. 2.Τις διατάξεις του Νομ. 1262/82 (ΦΕΚ 70, τ.Α΄ της 16.6.82) για την «παροχή κινήτρων ενίσχυσης της Οικονομικής και περιφερειακής ανάπτυξης της Χώρας και τροποποίηση συναφών διατάξεων» όπως ισχύει τώρα. 3.Την αναφορά του ΟΕΚ αριθ. 16777/347 Δ.Π.Ε./29.9.86, με την οποία υποβλήθηκαν αποσπάσματα πρακτικών των αριθ. 35/18.9.86 και 36/25.9.86 συνεδριάσεων του Διοικητικού Συμβουλίου του ΟΕΚ, αποφασίζουμε: 1.Καθορίζουμε το ύψος της στεγαστικής συνδρομής κατά περιοχές και κατηγορίες δικαιούχων δανειοδοτήσεως για αυτοστέγαση ΟΕΚ, όπως παρακάτω: Για μεμονωμένα άτομα ή οικογένεια χωρίς παιδιά:       Δραχ. α)Στην περιοχή Α΄ 1.450.000 β)Στην περιοχή Β΄ 1.600.000 γ)Στις περιοχές Γ΄ και Δ΄ 1.750.000 Ο χαρακτηρισμός των περιοχών σαν Α΄, Β΄, ΄Γ΄, και Δ΄ γίνεται όπως ορίζεται στην παρ. Ι του άρθρ. 3 του Νομ. 1262/82, όπως τροποποιήθηκε και ισχύει σήμερα. Σελ. 68,878(α) Τεύχος 1293-Σελ. 50 2.Τα παραπάνω ποσά θα προσαυξάνονται κατά τα ακόλουθα ποσοστά: Α΄ Κατά 20% α)Για ανέγερση ή αποπεράτωση κατοικίας από το δικαιούχο, είτε για αγορά κατοικίας ημιτελούς ή για την οποία δεν έχουν αρχίσει ακόμη οι εργασίες κατασκευής της. β)Για αγορά διαμερισμάτων που έχουν μεν τελειώσει οι εργασίες κατασκευής τους, αλλά δεν έχουν ακόμη κατοικηθεί, εφ’ όσον η αγορά γίνεται από τους κατασκευαστές τους. Η ιδιότητα του πωλητή ως κατασκευαστή αποδεικνύεται από το αντίστοιχο εργολαβικό, εφ’ όσον η οικοδομή ανεγείρεται με αντιπαροχή, είτε από εργολαβικό άλλης οικοδομής που ανήγειρε ή ανεγείρει ο πωλητής η βεβαίωση της αρμόδιας Οικονομικής Εφορίας, στην οποία να βεβαιώνεται ότι ασκεί το επάγγελμα του κατασκευαστού, όταν ο πωλητής το προς πώληση διαμέρισμα έχει κατασκευάσει σε ιδιόκτητο οικόπεδο είτε με εταιρικό. γ)Στα νέα ζευγάρια των περιοχών Β΄, Γ΄, και Δ΄, που τέλεσαν τους γάμους τους τρία χρόνια από την υποβολή της αίτησης ή πριν την έγκριση του δανείου. 15.Β.β.52-53 Οργανισμός Εργατικής Κατοικίας Β΄ Κατά 30% Στους βαριά κινητικά αναπήρους δικαιούχους, η κατάσταση των οποίων θα βεβαιώνεται με την προσκόμιση ιατρικής γνωμάτευσης της Πρωτοβάθμιας Υγειονομικής Επιτροπής του Π.Δ. 611/77, ή των Υγειονομικών Επιτροπών των οικείων Ασφαλιστικών Οργανισμών  Γ΄ Κατά 40% Στα νέα ζευγάρια της περιπτ. 2 Α.γ όταν συντρέχουν και οι περιπτώσεις της παρ. 2 Αα και Αβ. Δ΄ Κατά 50% Στους βαριά κινητικά ανάπηρους δικαιούχους της περιπτ. 2 Β΄, όταν συντρέχουν και οι περιπτώσεις της παρ. 2 Αα και Αβ. 3.Εφόσον οι δικαιούχοι στεγαστικής συνδρομής έχουν προστατευόμενα, κατά τις διατάξεις του Κανονισμού» περί προϋποθέσεων παροχής κατοικίας και δανείων υπό του ΟΕΚ», παιδιά, το ύψος του δανείου προσαυξάνεται για κάθε προστατευόμενο παιδί χωρίς περιορισμό όπως παρακάτω: α)Ανά 165.000 δρχ. για τους δικαιούχους της περιοχής Α΄. β)Ανά 210.000 δρχ. για τους δικαιούχους της περιοχής Β΄. γ)Ανά 240.000 δρχ. για τους δικαιούχους της περιοχής Γ΄ και Δ΄. 4.Για όλα τα ποσά το 50% είναι άτοκο, το δε υπόλοιπο 50% έντοκο. 5.Το ύψος του δανείου δεν μπορεί να υπερβαίνει την αξία του προς αγορά διαμερίσματος ή της μονοκατοικίας, σε περίπτωση δε ανέγερσης κατοικίας την απαιτούμενη δαπάνη, η οποία εξάγεται ως γινόμενο της επιφάνειας της κατοικίας επί την τιμή ανά Μ2 η οποία έχει καθοριστεί ή θα καθορίζεται κάθε φορά με απόφαση του Δ.Σ. του ΟΕΚ. Η εκτιμούμενη αξία της προς αγορά κατοικίας ή η δαπάνη της προς ανέγερση, θα αναγράφεται υποχρεωτικά στην Τεχνική Έκθεση. Επίσης το ύψος του δανείου δεν μπορεί να υπερβαίνει την αξία της κατοικίας την αναγραφόμενη στο αγοραστικό συμβόλαιο. 6.Τα επιτόκια για έντοκο τμήμα των δανείων, κατά τις διατάξεις του άρθρ. 2 του Νομ. 1641/86, καθορίζονται κατά περιοχές ως εξής: α)Περιοχή Α΄ 12% β)      »       Β΄ 11% γ)      »       Γ΄ 10,5% δ)      »      Δ΄ 8,5% Τη διαφορά των επιτοκίων, η οποία είναι αντίστοιχα 5%, 6%, 5% και 8,5% για κάθε μία από τις παραπάνω περιοχές, θα την επιδοτεί το Ελληνικό Δημόσιο και για δέκα χρόνια. Τροποποιήθηκε από την 50167/18 Φεβρ.-7 Μαρτ. 1988 (ΦΕΚ Β΄ 131) απόφ. Υπ. Εθν. Οικον., Οικονομικών και Εργασίας (κατωτ. αριθ. 56). 